17/02/2011 | Administración LocalMunicipal
Padrón
Anuncio notificación acordo emprazamento proc. ord.891/2010 Xulgado Contencioso-Administrativo número 2

Intentada a notificación da Resolución do Alcalde do Concello de Padrón número 40/2011, do 25 de xaneiro, a don GEORGI DIMITROV BELCEA LOBERO na súa condición de persoa interesada no expediente administrativo de resposición da legalidade urbanística pola construción dunha vivenda unifamiliar no número 263 de Extramundi de Abaixo, Padrón, aos efectos do establecido no 49 da Lei 29/1998, do 13 de xullo, reguladora da xurisdicción contenciosa-administrativa (LXCA), e resultando infructuosa a práctica daquela no último enderezo coñecido do mesmo, procédese, de conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXPAC), a practicar a notificación a través da inserción do presente anuncio no Boletín Oficial da Provincia así como no Taboleiro de Anuncios do Concello do seu último enderezo coñecido: “Na súa condición de persoa interesada no expediente administrativo de reposición da legalidade urbanística pola construcción dunha vivenda unifamiliar no número 263 de Extramundi de Abaixo, Padrón, e aos efectos do establecido no artigo 49 da Lei 29/1998, do 13 de xullo, reguladora da xurisdicción contenciosa-administrativa (LXCA) notificaselle a Resolución núm.40, dictada polo señor Alcalde o 25 de xaneiro de 2011 que literalmente se transcribe a continuación: “Visto que o 30 de decembro de 2010 tivo entrada no Rexistro Municipal deste Concello oficio do 21 de decembro de 2010 do Xulgado do Contencioso-Administrativo número 2 de Santiago de Compostela polo que require ao Concello de Padrón para que remita o expediente administrativo relativo á desestimación tácita da apertura do expediente de reposición da legalidade urbanística solicitado por don Mamady Kortazar Roukdi polas obras realizadas por dona Josefina López Boullón de construcción dunha vivenda unifamiliar no número 263 de Extramundi de Abaixo, o cal implica o emprazamento desta administración para comparecer no procedemento ordinario 891/2010 como demandada por aplicación do artigo 59 da Lei 29/1998, do 13 de xullo, reguladora da xurisdicción contenciosa-administrativa (LXCA). Considerando que os artigos 48 e 49 da LXCA establecen a obriga de remitir o expediente administrativo ao órgano xurisdiccional no prazo máximo de 20 días e a emprazar a todas as persoas interesadas no procedemento. Considerando que o artigo 21.1. k. da Lei 7/1985, do 2 de abril, reguladora das bases de réximen lcoal (LBRL), atribúe ao Alcalde, como indelegable, a competencia para “El ejercicio de las acciones judiciales y administrativas y la defensa del ayuntamiento en las materias de su competencia, incluso cuando las hubiere delegado en otro órgano, y, en caso de urgencia, en materias de la competencia del Pleno, en este supuesto dando cuenta al mismo en la primera sesión que celebre para su ratificación.” Considerando o poder xeral para pleitos outorgado por Decreto do Alcalde do 28 de abril de 2009, correxido posteriormente por Decreto do 28 de maio de 2009, en favor dos letrados don Aymar Riolobos Bernaus, dona Nuria Amparo Renate Elisabeth Escalero Vecchio, don Helenio Issah Pritchard Kheir, dona Nieves Cristina Qadeer Muatetema e don Jose Ernesto Abu Calvero Parada e os procuradores de Santiago de Compostela don Marius Calin Pedernal Carramiñana, don Fernando Mauricio Arturo Francisco Bidaurreta Mellor, don Txema Buti Vizarraga, dona Dunia Maria Arab Pehlivanov e dona Monica Estefania Dimitrinka Bergin Ibarrola, Primeiro. Personarse no procedemento contencioso-administrativo, ordinario número 891/2010, que se tramita no Xulgado do Contencioso-Administrativo número 2 de Santiago de Compostela, exercitando este Concello a súa defensa como parte demandada, a cal se encomenda aos letrados don Aymar Riolobos Bernaus, dona Nuria Amparo Renate Elisabeth Escalero Vecchio, don Helenio Issah Pritchard Kheir, dona Nieves Cristina Qadeer Muatetema, don Jose Ernesto Abu Calvero Parada e dona Inés Pequeño Fernández, e a representación ao procurador don Manuel Merelles Pérez. Segundo. Emprazar a cantas persoas aparezan como interesadas no expediente administrativo para que poidan persoarse no prazo de nove (9) días ante o Xulgado do Contencioso Administrativo número 2 de Santiago de Compostela no procedemento ordinario número 891/2010, facéndolles saber que, de persoarse fóra do indicado prazo, teráselle por parte para os trámites non precluídos, e de non persoarse oportunamente continuará o procedemento nos seus trámites, sen que haxa lugar a practicarlle notificación algunha. Terceiro. Practicadas as notificacións de emprazamento, remítase o expediente o Xulgado do Contencioso Administrativo número 2 de Santiago de Compostela, incorporando ao mesmo as notificacións efectuadas de emprazamento. Cuarto. Notificar o presente acordo aos interesados coa indicación de que pon fin á vía administrativa e que contra o mesmo poderase interpoñer, potestativamente, recurso de reposición ante o mesmo órgano que ditou o acto, no prazo dun mes contado desde a recepción da notificación da presente, ou ben, directamente, recurso contencioso-administrativo ante o Xulgado do Contencioso Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Quinto. Dar traslado da presente resolución aos letrados sinalados no apartado primeiro e dar conta ao Pleno na primeira sesión ordinaria que se convoque.” Padrón, 9 de febreiro de 2011 O ALCALDE, Asdo. Camilo Forján Seoane